En 20-årig mand blev natten til lørdag frarøvet sin mobiltelefon af fem gerningsmænd.

Midt i det pulserende natteliv i Jomfru Ane Gade blev en 20-årig mand natten til lørdag i Jomfru Ane Gård – en sidegård til Jomfru Ane Gade - passet op af en gruppe på fem, der med kniv truede den 20-årige til at aflevere sin mobiltelefon og oplader. Den 20-årige forurettede fik kun et signalement af tre af gerningsmændene, der alle beskrives som mænd omkring 20 år, afrikanske af udseende. Gerningsmand A beskrives desuden som omkring 1,80 meter høj, iført en tynd sort jakke, gerningsmand B beskrives som 1,85 meter høj, iført en sort jakke, mens gerningsmand C beskrives som ’lille og buttet’. Han bar en jakke med hætte. Ifølge vagtchefen kan røveriet været sket tilbagetrukket fra nattelivets festligheder uden vilde udbrud, hvorfor der ikke er andre i det ellers velbesøgte natteliv, der har bemærket det.